Berlingske Tidende, 1835-11-30
Fra den spanske Grændse erfares Følgende: Den Carlos var den 14de d. M. i Tolosa og syntes at ville blive der, General Ennig befandt sig samme Dag i Salvatierra, paa sit Tilbagetog fra Bilbao. Englænderne og Spanierne under Espartero og Jaurequi vare den 8de d. M. stødte til Cordova ved Vittoria; deres Artilleri og Cavalleri, der gik over Burgos, vilde dog først senere indtreffe. – J Madrid var man af forskjellig Mening med Hensyn til den Opførsel, der burde iagttages mod de af Er-Ministrene, der ere Medlemmer af Procuradores-Kamret. Nogle vilde uden Videre have dem udstøtte som uværdige, ligesom engang Burgos, paa General Alavas Forslag, blev viist ud af Procereskamret. Andre vilde derimod have dem stillede under formelig Tiltale for deres Administration. Et tredie Parti agtede endelig at samle sig omkring dem, som om Kjernen af en monarkisk Opposition. – J senere Efterretninger fra Madrid, af 12te d. M., tales der om en Triumph, det kongelige Statuts Modstandere have tilfægtet sig i ProcuradoresKamrets forberedende Møde, da det nemlig er lykkedes dem, at sætte Valget igjennem af Hr. Jsturiz, En af deres Parti, til Kamrets midlertidige Præsident. Cortes's egentlige Aabning vil dog først gaae for sig den 16de d. M., og da skal, ifølge de spanske Kamres Reglement, det definitive Valg af en Præsident finde Sted. – Fra Krigsskuepladsen meddeles af Moniteuren" Følgende: Efter en telegraphisk Depesche fra Bayonne, af 18de d. M., er en Bataillon af Fremmed-Legionen, paa sin Vei fra Jaca til Sos, stødt paa den carlistiske Expedition til Arragonien, og har ved Verdun tvunget samme til Tilbagetog, skjøndt Carlisterne vare hiin Bataillon tredobbelt overlegne. Troværdige Efterretninger af 14de d. M. stadfæste, at der den 6te er forefaldet ved Tremp en temmelig skarp Affaire, hvori Carlisterne havde omtrent 100 Døde og ligesaa mange Saarede, paa deres TilbageMarsch til Puebla de Segura have de desuden lidt betydelige Tab. – J Tremp staae nu 5000 Christinere; de have begyndt deres Bevægelse fra Nedre-Catalonien, for at kaste Rebellerne tilbage i Bjergene. Guergui og hans Vande opholde sig i Larga- og dennes Omegn; General Mina har gjort et Angreb paa dem, men man veed endnu ikke med hvilket Udfald. – J Over Arragonien er det temmelig roligt; der opholder sig kun en Rebelbande, der omtrent er 14 – 1500 Mand stærk og staaer under Qvilez ved Calatand. – Man haaber, at Carlisterne snart skulle blive tvungne til at rømme Aransdalen." – Seenere Efterretninger fra Grænsen nægte, at Cordova den 12te d. M. var ankommet til Pamplona. Han skulde meget meer, forenet med Anglo-Christinerne være blevet staaende ved Vittoria, og havde afsendt General Orda med 1000 Mand, for at ophæve Carlisternes Blokkade af Pamplona, hvilket ogsaa var lykkedes ham. Memorial des Pyrenees fortæller, at Cordova ligger syg eller saaret i Vittoria; men dette synes at skrive sig fra et overdrevent og dertil forældet Rygte, da der i en Beretning fra Madrid af 12te tales om Cordovas Upasselighed som hævet. – Fra Bayonne meldes, at de carlistiske Bander i Gallizien formere sig. J Madrid havde man tilskrevet denne Omstændighed den derværende General Capitains, Morillos Apathi, hvorfor han ogsaa var blevet kaldt tilbage og erstattet med General Latre. Fra Valencia melder derimod Espannol at det er lykkedes, at gjøre en Ende paa de carlistiske Ban ders Uvæsen der. – Jndicateur de Bordeaux, lader en Coureer være kommet gjennem Bordeaux med vigtige Depescher fra Paris til Madrid, og meddeler tvende Meninger og sammes formodede Jndhold. Efter den første skulde det franske Cabinet have gjort det Tilbud, at lade 15,000 Franskmænd under spansk Cocarde rykke ind i Catalonien; efter den anden Mening derimod angik Depescherne kun nogle tilbudte Forskud til Opkjøb af de nødvendige Geværer. Jndicateur tilføjer, at en af Moniteur du CommercesRedacteurer og en ministeriel Deputeret, Hr. Garcia, vare passerede gjennem Bordeaux til Madrid, for at bearbeide Hr. Mendizaval i det doctrinaire Cabinets Aand. – Memorial Bordelais meddeler en ny, omfattende Feldtogs-Plan, Prætendenten har lagt, hvis Tendents ikke gaaer ud paa noget ringere, end at forlægge Krigens Skueplads til Castilien, Catalonien og Arragonien. Af den officielle carlistiske Avis i Onnate seer man, at Don Carlos har udnævnt Jnfanten Don Sebastian til sin GeneralAdjutant.